સંસ્થા 'સાધર્મિક ઉત્કર્ષ અભિયાન'ના ઉપક્રમે અનેક સાધર્મિક પરિવારોને વિવિધ રૂપે સહાય કરે છે. બાળ શિબિરો યોજી બાળકોને નવકાર મહામંત્ર જાપ અને એ દરમ્યાન કરાતી મુદ્રાઓ વિષે સમજાવી એમને અભ્યાસમાં આ કેટલું ઉપયોગી નિવડે એની સમજણ આપે છે. યુવા શિબિરો પણ યોજાય છે. દેશના વિવિધ મોટા શહેરો જેવા કે અમદાવાદ, ગાંધીધામ, ભુજ, સૂરત, વડોદરા, ચેન્નઈ, બેંગલોર, હૈદ્રાબાદ, કોચીન, ભાવનગર, પાલીતાણા, બારામતી જેવા અનેક શહેરોમાં પૂ શ્રી રાહીસાહેબ ના નવકાર જાપનું આયોજન થાય છે. અને એ રીતે નવકાર જાપનું પ્રચાર-પ્રસાર થાય છે. શ્રધ્ધાયુક્ત જપાતો આ મંત્ર ક્યારેય વિફલ જતો નથી અને આવી પડતા સંકટો સામે કવચ બની રહે છે. આપણી આ સંસ્થા આવા ઉત્કૃષ્ટ કાર્યો કરી, ધર્મ આરાધના સહ સામાજીક સેવાનું કાર્ય અવિરત પણે કરી રહી છે અને કરતી રહેશે.